neuvoston vahvistamasta kannasta yhteisön tavaramerkistä 26 päivänä helmikuuta 2009 annetun Euroopan parlamentin ja neuvoston asetuksen (EY) N:o 207/2009 ja yhteisön tavaramerkistä annetun neuvoston asetuksen (EY) N:o 40/94 täytäntöönpanosta annetun komission asetuksen (EY) N:o 2868/95 muuttamisesta sekä maksuista sisämarkkinoilla toimivalle yhdenmukaistamisvirastolle (tavaramerkit ja mallit) annetun komission asetuksen (EY) N:o 2869/95 kumoamisesta annetun Euroopan parlamentin ja neuvoston asetuksen hyväksymiseksi

2013/0088 (COD)

KOMISSION TIEDONANTO

EUROOPAN PARLAMENTILLE



Euroopan unionin toiminnasta tehdyn sopimuksen 294 artiklan 6 kohdan mukaisesti

neuvoston vahvistamasta kannasta yhteisön tavaramerkistä 26 päivänä helmikuuta 2009 annetun Euroopan parlamentin ja neuvoston asetuksen (EY) N:o 207/2009 ja yhteisön tavaramerkistä annetun neuvoston asetuksen (EY) N:o 40/94 täytäntöönpanosta annetun komission asetuksen (EY) N:o 2868/95 muuttamisesta sekä maksuista sisämarkkinoilla toimivalle yhdenmukaistamisvirastolle (tavaramerkit ja mallit) annetun komission asetuksen (EY) N:o 2869/95 kumoamisesta annetun Euroopan parlamentin ja neuvoston asetuksen hyväksymiseksi

(ETA:n kannalta merkityksellinen teksti)

1.Tausta

Päivä, jona ehdotus on toimitettu Euroopan parlamentille ja neuvostolle

(asiakirja COM(2013) 0161 final – 2013/0088 COD): 27. maaliskuuta 2013 Päivä, jona Euroopan talous- ja sosiaalikomitea on antanut lausuntonsa: 11. heinäkuuta 2013 Päivä, jona Euroopan tietosuojavaltuutettu on antanut lausuntonsa: 4. helmikuuta 2014 Päivä, jona Euroopan parlamentti on vahvistanut ensimmäisen käsittelyn kantansa: 25. helmikuuta 2014 Päivä, jona neuvoston kanta on vahvistettu: 10. marraskuuta 2015

2.Komission ehdotuksen tavoite

Yhteisön tavaramerkistä annetun neuvoston asetuksen (EY) N:o 207/2009 ja yhteisön tavaramerkistä annetun neuvoston asetuksen (EY) N:o 40/94 täytäntöönpanosta annetun komission asetuksen (EY) N:o 2868/95 muuttamisesta sekä maksuista sisämarkkinoilla toimivalle yhdenmukaistamisvirastolle (tavaramerkit ja mallit) annetun komission asetuksen (EY) N:o 2869/95 kumoamisesta annetun komission ehdotuksen Euroopan parlamentin ja neuvoston asetukseksi (COM (2013) 0160 final – 2013/0088 (COD)) (Ehdotus asetukseksi) ja samanaikaisesti annettavan direktiivin uudelleenlaadintaa koskevan ehdotuksen tärkeimpänä yhteisenä tavoitteena, kun niitä tarkastellaan pakettina, on edistää innovointia ja talouskasvua parantamalla EU:n tavaramerkkien rekisteröintijärjestelmien saatavuutta, tehokkuutta ja vaikuttavuutta yritysten kannalta. Tarkoituksena on alentaa kustannuksia, yksinkertaistaa ja nopeuttaa menettelyjä, parantaa oikeusvarmuutta sekä tarjota entistä parempaa suojaa väärentämiseltä.

Asetusehdotuksen tavoitteena on erityisesti:

–yksinkertaistaa EU:n tavaramerkin hakuun ja rekisteröintiin liittyviä menettelyjä

–nykyaikaistaa ja parantaa nykyisiä säännöksiä muuttamalla vanhentuneita säännöksiä sekä lisätä oikeusvarmuutta säännöksiä täsmentämällä ja moniselitteisyyksiä poistamalla

–luoda OHIMin ja kansallisten virastojen välille asianmukainen yhteistyökehys, jonka tarkoituksena on edistää käytäntöjen lähentämistä ja kehittää yhteisiä välineitä

–saattaa OHIMin hallinto ajan tasalle

–mukauttaa asetus 207/2009 Lissabonin sopimukseen

–ratkaista EU:n tavaramerkkijärjestelmän taloudellisen tasapainon kannalta keskeiset kysymykset.

3.Huomautukset neuvoston kannasta

3.1Yleiset huomiot

Neuvoston kanta vastaa neuvoston, Europan parlamentin oikeudellisista asioista vastaavan valiokunnan (JURI) ja komission 21. huhtikuuta 2015 pidetyissä epävirallisissa kolmikantakeskusteluissa saavuttamaa väliaikaista poliittista yhteisymmärrystä. Tämä poliittinen yhteisymmärrys vahvistettiin neuvostossa 13. heinäkuuta 2015. Neuvoston ensimmäisen käsittelyn kannan vahvistamisen ja parlamentin vuoden 2015 joulukuun puolivälissä järjestettävän täysistuntoäänestyksen ansiosta teksti voitaneen lopullisesti hyväksyä toisen käsittelyn varhaisessa vaiheessa. Komissio kannattaa saavutettua kompromissia huolimatta tietyistä talousarvioon liittyvistä huolenaiheista, joita käsitellään liitteenä olevassa selonteossa, sillä se parantaa nykyistä tilannetta erityisesti tavaramerkkilainsäädännön osalta.

3.2Huomautukset Euroopan parlamentin esittämiin tarkistuksiin